ઉલ્લેખનીય છે કે ગત વિધાનસભાના અંદાજપત્ર સત્ર પછી સરકારે જીએસટી લાગુ કરવા હેતુ એક દિવસ માટે વિધાનસભામાં ખાસ સત્ર બોલાવાયું હતું, તેમાં કોંગ્રેસના સમર્થન સહિત સર્વાનુમતે જીએસટી વિધેયકને મંજૂર કરાયું હતું. ત્યારબાદ વિધેયકને રાષ્ટ્રપતિની મંજૂરી અર્થે મોકલી આપવામાં આવ્યું હતું. પરંતુ આ વિધેયકમાં રાષ્ટ્રપતિની મંજૂરીની આવશ્યકતા નહીં હોવાથી રાજ્યપાલની મંજૂરી અર્થે મોકલાયું હતું. જેને રાજ્યપાલે મંજૂરીની મ્હોર મારી દીધી છે. આથી હવે કાયદાના અમલનો માર્ગ મોકળો થયો છે.